
POSZTMONACHOPSIS

Kulcsszavak: (nem); tartozni; valahová
A monachopsis kifejezést hiába is keresnénk az idegen szavak jegyzékeiben, ez ugyanis egy nagyon friss szó, amelyet a 2000-es évek elején John Koenig alkotott meg. Az ógörög monakhós (egyedülálló, magányos) és az ópsis (látás, nézet) szavakból kreált kifejezés a „nem oda tartozás” nehezen megragadható egzisztenciális tapasztalatát fejezi ki.
Az „oda”, azaz a hely, amely idegenséggel tölt el, azonban nem egy konkrét fizikai tér és nem is egy pontosan körvonalazható szociológiai közeg. Ez a „nem tartozom oda, ahol vagyok”-formulával körülírható megfoghatatlan idegenség szorongással tölti el a személyiséget.
A szorongás adta megismerés lehetőségével élve értelmezem, teszem sajátommá a világot, fedezem fel önmagam és ezáltal az egzisztenciális létezést.
Míg eddigi alkotásaim személyiségemen átszűrt ismeretek útján jöttek létre, a most készülőkhöz kötött formaiságot kapcsoltam, melyek motivációjaként „szobrokat” használok: azokat a vulkáni hamuval betemetett pompeji áldozatokat, akiknek maradványai üreget képeztek benne, és gipsszel kiöntve szemléletesen mutatják az emberek utolsó pillanatait, fizikai valójukat.
A vulkáni hamu, mint pozitív környezet rajzolja ki az emberi test formáját, és negatív tömeggé alakítja. Ez az a hely, ,,amely idegenséggel tölt el, azonban nem egy konkrét fizikai tér és nem is egy pontosan körvonalazható szociológiai közeg.”
A vulkáni hamu hatására az ember elveszti egyéni arculatát, egyedi jellegzetességeit. Ezt az arctalan tömeget személyesítem meg, amiből kirajzolódik, hogy az ember valójában pozitív tömeg.
Korábbi eredményeim:
• 2023. június Győr, Cziráki Kiállítótér „3X Művésztelep” c. kiállítás
• 2024. június. Győri Nemzeti Színház Kisfaludy Pódium, Műhely Kulturális folyóirat 2023/5-6
sz. „Önéletrajz – Önarckép” tematikus lapszámbemutató/kiállítás
• 2024. október Győr, Sarkadi Emőke és Szalai Zója Lili „Monachopsis” c. kiállítása
Megnyitotta: Székely Zoltán művészettörténész, múzeumigazgató,
Köszöntőt mondott: dr. Horváth Sándor Domonkos Dr. Kovács Pál Könyvtár és Közösségi Tér
igazgatója

• 2024. november TDK Egyetemi képzőművészeti szekció, Sarkadi Emőke 1. helyezett
• 2024. november Győr, ÚT Kiállítótér - Széchenyi István Egyetem Delikát c. kiállítás



